കര്ണാടകയില് ഉപമുഖ്യമന്ത്രിയില്ല യെദിയൂരപ്പയുടെ മകനു മന്ത്രിസ്ഥാനമില്ല ബംഗളൂരു: 29 മന്ത്രിമാരെ ഉള്പ്പെടുത്തി ബസവരാജ് ബൊമ്മെ മന്ത്രിസഭ വികസിപ്പിച്ചു. ഗവര്ണര് തവര്ചന്ദ് ഗെഹ്ലോട്ട് സത്യവാചകം ചൊല്ലിക്കൊടുത്തു. ഉപമുഖ്യമന്ത്രിസ്ഥാനം ആര്ക്കുമില്ല. ബി.എസ്. യെദിയൂരപ്പയുടെ മകന് ബി.വൈ. വിജയേന്ദ്രയ്ക്കു മന്ത്രിസ്ഥാനം കിട്ടിയില്ല. യെദിയൂരപ്പയുടെ മന്ത്രിസഭയിലുണ്ടായിരുന്ന 23 പേര് പുതിയ മന്ത്രിസഭയിലും ഇടംകണ്ടു. ആറു പേര് പുതുമുഖങ്ങളാണ്. ഒരു വനിതയ്ക്കാണു മന്ത്രിസഭയില് ഇടം ലഭിച്ചത്. കോണ്ഗ്രസില്നിന്നും ജെഡിഎസില്നിന്നും കൂറുമാറിയെത്തിയ പത്തു പേരെ മന്ത്രിമാരാക്കി. 11 കൂറുമാറ്റക്കാര്ക്ക് യെദിയൂരപ്പ മന്ത്രിസ്ഥാനം നല്കിയിരുന്നു. ബിജെപി നേതൃത്വത്തിന്റെ നിര്ദേശപ്രകാരമാണ് ആരെയും ഉപമുഖ്യമന്ത്രിയാക്കാത്തതെന്ന് ബസവരാജ് പറഞ്ഞു. യെദിയൂരപ്പ മുഖ്യമന്ത്രിയായിരുന്നപ്പോള് മൂന്ന് ഉപമുഖ്യമന്ത്രിമാരുണ്ടായിരുന്നു.